[]

บริษัท เมโทรสตาร์ พร็อพเพอร์ตี้ จำกัด (มหาชน)

Metrostar Property Public Company Limited

(METRO)

แบบแสดงรายการข้อมูลประจำปี (แบบ 56-1)

ณ สิ้นปีบัญชี 2554

สารบัญ

  หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 1

  -------- ------------------------------------------------------ -------
           1. ปัจจัยความเสี่ยง                                        2

           2. ลักษณะการประกอบธุรกิจ                                  7

           3. การประกอบธุรกิจของแต่ละผลิตภัณฑ์                          11

           4. การวิจัยและพัฒนา                                       25

           5. สินทรัพย์ที่ใช้ในการประกอบธุรกิจ                            26

           6. โครงการในอนาคต                                      28

           7. ข้อพิพาททางกฎหมาย                                     29

           8. โครงสร้างเงินทุน                                       30

           9. การจัดการ                                            32

           10. การควบคุมภายใน                                      50

           11. รายการระหว่างกัน                                     51

           12. ฐานะการเงินและผลการดำเนินงาน                         54

           13. ข้อมูลอื่นที่เกี่ยวข้อง                                     66
  -------- ------------------------------------------------------ -------

ส่วนที่ 3 การรับรองความถูกต้องของข้อมูล 1

เอกสารแนบ

+------+---------------------------------------------------------------+
|      | 1. รายละเอียดเกี่ยวกับกรรมการ ผู้บริหาร และผู้มีอำนาจควบคุมของบริษัท       |
|      |                                                               |
|      | 2. ข้อมูลการดำรงตำแหน่งของคณะกรรมการ                             |
|      | ผู้บริหารและผู้มีอำนาจควบคุมของบริษัท                                  |
|      |                                                               |
|      | 3. รายงานการกำกับดูแลกิจการของคณะกรรมการตรวจสอบ ประจำปี 2554      |
+------+---------------------------------------------------------------+

ส่วนที่ 1

ข้อมูลสรุป (Executive Summary)

บริษัท เมโทรสตาร์ พร็อพเพอร์ตี้ จำกัด (มหาชน) เดิมชื่อบริษัท เอ็มทีเอส พร็อพเพอร์ตี้ จำกัด
ก่อตั้งเมื่อวันที่ 22 สิงหาคม 2543 โดยนายวีระ บูรพชัยศรี
บริษัทได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยเมื่อวันที่ 26 ตุลาคม 2548
บริษัทประกอบธุรกิจพัฒนาอสังหาริมทรัพย์โดยมุ่งเน้นในเขตพื้นที่ย่านศูนย์กลางธุรกิจ (CBD-Central
Business District) และพื้นที่ที่เป็นทำเลที่ดี (Prime Area)
รวมทั้งพื้นที่ที่อยู่ใกล้สถานีรถไฟฟ้า BTS และ MRT
โดยจะพิจารณาลักษณะโครงการอสังหาริมทรัพย์ให้เหมาะสมกับทำเลนั้นๆ
เพื่อให้สอดคล้องกับความต้องการของผู้บริโภคกลุ่มเป้าหมาย

ในปี 2554 บริษัทมีรายได้จากการเช่าและบริการจากโครงการแมริออท เอ็คเซ็คคิวทีฟ
อพาร์ทเม้นท์ – สาทร วิสต้า กรุงเทพฯ ซึ่งเป็นเซอร์วิสอพาร์ทเม้นท์ระดับ 5 ดาวสูง 31 ชั้น
โครงการแรกของบริษัท โดยเริ่มเปิดให้บริการตั้งแต่เดือนมีนาคม ปี 2552
ซึ่งมีแนวโน้มอัตราการเข้าพักและรายได้จากการให้เช่าและบริการที่สูงขึ้นอย่างต่อเนื่องมาตลอดตั้งแต่เริ่มเปิดดำเนินงาน
ขณะเดียวกันบริษัทยังคงดำเนินการหาที่ดินที่มีศักยภาพเพื่อพัฒนาโครงการเพื่อขาย

อนึ่ง ในปี 2554 ผลการดำเนินงานของบริษัทสรุปได้ ดังนี้
บริษัทมีรายได้ค่าเช่าและบริการจากโครงการ แมริออท เอ็คเซ็คคิวทีฟ อพาร์ทเม้นท์ – สาทร
วิสต้า กรุงเทพฯ เท่ากับ 153.89 ล้านบาท สำหรับรอบปี 2554 บริษัทมีขาดทุน เท่ากับ 91.67
ล้านบาท คิดเป็นขาดทุนสุทธิต่อหุ้น และขาดทุนต่อหุ้น (Fully Diluted) เท่ากับ 0.20 บาท
และมีอัตราขาดทุนสุทธิต่อรายได้รวมเท่ากับร้อยละ 55.96

 สำหรับสินทรัพย์รวมของบริษัท ณ 31 ธันวาคม 2553 และ 2554 เท่ากับ 2,197.86 ล้านบาท และ 1,978.28 ล้านบาท ตามลำดับ โดยสินทรัพย์ลดลงจากงบการเงิน ณ 31 ธันวาคม 2553 เท่ากับ 219.59 ล้านบาท โดยลดลงจากการนำเงินสดจ่ายชำระคืนหนี้สินสถาบันการเงิน และการตัดค่าเสื่อมราคาของโครงการ แมริออท เอ็คเซ็คคิวทีฟ อพาร์ทเม้นท์ – สาทร วิสต้า กรุงเทพฯ สำหรับหนี้สินรวมของบริษัท ในปี 2554 มีจำนวน 926.97 ล้านบาท ลดลงจากปี 2553 เท่ากับ 127.91 ล้านบาท โดยส่วนใหญ่ลดลงจากการจ่ายชำระคืนเงินกู้สำหรับโครงการ การจ่ายชำระหนี้สินหมุนเวียน เช่น เจ้าหนี้การค้าและค่าใช้จ่ายค้างจ่าย ณ สิ้นปี 2554 บริษัทมีเงินสดและเงินฝากธนาคาร และเงินลงทุนชั่วคราวรวม 53.38 ล้านบาท และมีสัดส่วนหนี้สินต่อส่วนของผู้ถือหุ้นเท่ากับ 0.88 ต่อ 1 บริษัทยังคงอยู่ ในสถานะสามารถเติบโตได้ในอนาคต โดยยังมีศักยภาพและความสามารถในการลงทุนขยายธุรกิจของบริษัทสำหรับมูลค่าตามบัญชีต่อหุ้นขั้นพื้นฐานและมูลค่าตามบัญชีต่อหุ้น (Fully Diluted) ของบริษัท ณ 31 ธันวาคม 2554 เท่ากับ 2.25 บาท

บทสรุป
จากวิกฤตการณ์ทางการเงินที่เกิดขึ้นในประเทศสหรัฐอเมริกาในช่วงปีที่ผ่านมาได้ส่งผลกระทบต่อสภาวะทางเศรษฐกิจโลกอย่างรุนแรงตั้งแต่ปี
2550 จนถึง ปี 2552 และยังส่งผลต่อเนื่องจนถึงครึ่งปีแรกของปี 2553 นั้น
เริ่มมีแนวโน้มดีขึ้นจนถึงครึ่งปีแรกของปี 2554 แต่ในช่วงครึ่งปีหลัง
ประเทศไทยก็ต้องประสบกับวิกฤตการณ์อุทกภัยครั้งใหญ่
ซึ่งส่งผลกระทบต่อเศรษฐกิจและการเงินในภาคเกษตรกรรมและอุตสาหกรรม อย่างมาก
โดยเฉพาะภาคประชาชนซึ่งหลังจากวิกฤตการณ์น้ำท่วม
ภาครัฐบาลและเอกชนต้องช่วยกันเยียวยารักษาความเสียหายที่เกิดขึ้นจากเหตุการณ์น้ำท่วม
ดังนั้นบริษัทจึงยังไม่มีการลงทุนแต่ยังอยู่ระหว่างศึกษาความเป็นไปได้และประเมินสถานการณ์ ในปี
2554 บริษัทได้มีการชำระหนี้เพื่อลดปัญหาทางการเงินและหนี้สินของบริษัท
ซึ่งก็ทำให้บริษัทมีความมั่นคงทางการเงินมากขึ้น และภาระหนี้สินของบริษัทก็ลดลงอย่างมาก
ภาระดอกเบี้ยก็ลดลงอย่างเห็นได้ชัด จากรายงานผลการดำเนินงานปี 2554
ถึงแม้ว่าผลการดำเนินงานและสินทรัพย์ของบริษัทในช่วง 1 – 2
ปีที่ผ่านมาจะไม่เติบโตอย่างต่อเนื่อง
แต่อย่างไรก็ตามจากผลการดำเนินงานและการเติบโตของสินทรัพย์ของบริษัทตั้งแต่อดีตนั้น
โครงการของบริษัทที่ดำเนินการอยู่ในปัจจุบันและที่จะมีขึ้นอีกในอนาคต
บริษัทเชื่อมั่นว่าโครงการต่างๆ นั้นเป็นโครงการที่มีศักยภาพบนทำเลที่ดี
ซึ่งทำให้บริษัทรู้สึกพอใจไปกับโอกาสของผู้ถือหุ้นของบริษัท เพื่อความมั่นคงและก้าวหน้าของ
บริษัทต่อไป